Masjiene vir vervaardiging onder hamer | Netwerk24
Die toerusting en voertuie van 'n reklamebordvervaardiger word op 30 Julie deur Asset Auctions op 'n openbare veiling verkoop.
Van die voertuie van Identity Signage Manufacturers, wat op 30 Julie deur Asset Auctions op 'n openbare veiling verkoop gaan word.
Dié veiling is gelas deur die likwidateur in die saak van Identity Signage Manufacturers.
Die vervaardigingsmasjinerie wat opgeveil gaan word, sluit in 'n Amada-optiese-lasermasjien, 'n CNC-persrem, 'n vormmasjien, 'n plaatroller, twee CNC-letterbuigmasjiene, drie verdiepskawe en twee kompressors. Daar is ook 'n tafelsaag, 'n muursaag en 'n wyeformaatdrukker.
Onder die voertuie tel vurkhysers, vyf Isuzu- ligte afleweringsvoertuie, vier Toyota- ligte afleweringsvoertuie, 'n Chevrolet-bakkie, 'n platbaksleepwa en 'n dubbelas-sleepwa. Verskeie hyskrane is beskikbaar, asook sweismasjiene, kompressors, kragopwekkers en 'n groot hoeveelheid onderdele en handgereedskap.
Kantoormeubels, drukkers en kombuistoerusting word ook verkoop. Vir die volledige lys van bates kan belangstellende bieërs www.assetauctions.co.za besoek.
Die veiling word op Dinsdag 30 Julie om 10:30 op die perseel te Angussingel 17 in Modderfontein in Gauteng gehou. Besigtiging is Maandag 29 Julie van 09:00 tot 16:00.
Vir meer inligting kontak vir Dean Baldwin by 083 954 3135 of 011 452 4191.
Die Belovac-vormmasjien tel onder die toerusting van die vervaardiger van reklameborde, wat op die veiling beskikbaar gaan wees.